title: پيلانتي (كورة)
text: پيلانتي أولّا پيل. (بلعربية: ركلة جزاء، بالنݣليزية: Penalty kick) هي طريقة ديال لمعاودة د اللعب فالرياضة د كورة، واللي فيها مسموح للكوايري يتيري لبالون على لݣول ديال لفرقة لوخرة اللي كايعس عليه لحارس بّوحدو. كاتعطى فاش لعّاب كايدير غلط اللي نورمالمو كايتعاقب بضربة غلط نيشان فلمينطاقة د پيلانتيات ديالهوم. كاتّحط لكورة اللي غاتّيرا فالنقطة د پيلانتي اللي بعيدة 11 ميترو على خط لݣول وجاية فنص الطريق مابين خطوط التوش بجوج.